8 gered ná katamaran omslaan | Netwerk24
8 gered ná katamaran omslaan
26 November 2018 22:24
’n Gehuurde katamaran het Maandagaand naby Kaapstad se hawe omgeslaan. Die insittendes is almal gered.
Craig Lambinon, woordvoerder van die Nasionale Seereddingsinstituut (NSRI), het die voorval bevestig en sê almal aan boord is veilig, berig News24.
Die NSRI en ander nooddienste is om 18:49 ontbied en het agt mense gevind, van wie drie plaaslike bemanningslede en vyf toeriste van Brittanje is.
Twee van die toeriste is mans en drie is vroue. Hulle is op die omgekeerde romp van die boot gevind met hul reddingsbaadjies aan.
Al die insittendes is vir matige hipotermie behandel en twee van die bemanningslede is vir ligte beserings behandel, waarna hulle na die hospitaal geneem is. Die katamaran is na die hawe gesleep.
Lede van die NSRI tydens Maandagaand se reddingspoging. Foto: NSRI
Meer oor: Nsri | Kaapstad
Seun (16) verdrink in Kleinmond
Karkas lok meer haaie by Plet